**Američke stipendije: Global UGRAD (osnovni studiji)**

**Poziv za prijave otvoren do 15. decembra 2023!**

Konkurs za Global Undergraduate Exchange Program (Global UGRAD) stipendiju otvoren je **od 1. novembra 2023. do 15. decembra 2023**. za studente **osnovnih** studija iz Crne Gore. Global UGRAD je jednosemestralni program razmjene u Sjedinjenim Državama koji u potpunosti finansira Vlada SAD, preko Ambasade SAD u Podgorici, a sprovodi organizacija World Learning.

Global UGRAD je program obrazovne i kulturne razmjene koji omogućava mladim liderima da iskuse američki obrazovni sistem i kulturu tokom jednog semestra provedenog na nekom od univerziteta u SAD. Više o samom programu i uslovima zainteresovani studenti mogu pronaći na internet stranici ambasade: <https://me.usembassy.gov/global-ugrad/> , **a aplicirati isključivo on-line putem linka:** <https://webportalapp.com/sp/ugrad_student_application_2024>**.**

Svi studenti koji žele da apliciraju se ohrabruju da što prije traže dva pisma preporuke u skladu sa upustvima koje će naći u aplikacionom formularu, kao i poslednji dostupni transkript ocjena. Napomena: sistem se zatvara za apliciranje 15. decembra, što znači da neće biti moguće dodati tražena dokumenta u sistem naknadno. Studenti prve godine studija se mogu prijaviti i priložiti transkript ocjena sa kraja srednje škole zajedno sa potvrdom o studiranju. Oni koji budu pozvani na intervju, imaće priliku da naknadno prilože ažurirani transkript ocjena sa prevodom na engleski jezik, međutim inicijalna aplikacija mora da sadrži dva pisma preporuke (na engleskom) i poslednji dostupni transkript, kako bi bila uzeta u razmatranje.

Program je otvoren za studente svih univerziteta u Crnoj Gori (uključujući sve studijske programe), koji ispunjavaju osnovne uslove programa: <https://me.usembassy.gov/global-ugrad/>. **Ove godine, imamo i dodatna Global UGRAD mjesta za studente iz Crne Gore namijenjena onima koji studiraju političke nauke, međunarodne odnose, komunikaciju, novinarstvo i medije, diplomatiju, bezbjednosne studije ili one koje u budućnosti imaju namjeru da se usavršavaju u oblasti sajber bezbjednosti.**